lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv
Ceļojumu apdrošināšanas noteikumos visbiežāk lietoto terminu skaidrojums
Iegādājoties ceļojuma apdrošināšanas polisi, būtiski ir izprast polisē lietoto terminu skaidrojumu.
APDROŠINĀTĀJS – apdrošināšanas akciju sabiedrība vai juridiska persona, ar kuru tiek noslēgts apdrošināšanas līgums.
APDROŠINĀŠANAS ŅĒMĒJS -  juridiskā vai fiziskā persona, kas noslēdz apdrošināšanas līgumu savā vai citas personas (apdrošinātā) labā.
APDROŠINĀTAIS – fiziskā persona, kurai ir apdrošināmā interese un kura labā ir noslēgts apdrošināšanas līgums, par ko liecina attiecīga norāde apdrošināšanas polisē.
APDROŠINĀMĀ INTERESE - interese neciest zaudējumus, iestājoties apdrošinātajam riskam.
APDROŠINĀŠANA PRET ZAUDĒJUMIEM UN BOJĀJUMIEM - apdrošināšana, kad tiek apdrošinātas mantiskas vērtības vai intereses un izmaksājamās apdrošināšanas atlīdzības apmērs ir atkarīgs no apdrošinātajam radušos zaudējumu apmēra.
APDROŠINĀJUMA SUMMA -  apdrošināšanas līgumā noteikta naudas summa, par kuru ir apdrošināta katra apdrošinātā interese neciest zaudējumus, un kuras ietvaros, iestājoties apdrošināšanas gadījumam, apdrošinātājs izmaksā apdrošināšanas atlīdzību. Civiltiesiskās atbildības apdrošināšanā par apdrošinājuma summu uzskatāma apdrošinātā civiltiesiskās atbildības maksimālā summa – atbildības limits.
APDROŠINĀJUMA PRĒMIJA – apdrošināšanas polisē noteiktais apdrošinājuma ņēmēja maksājums apdrošinātājam par apdrošināšanu.
APDROŠINĀŠANAS ATLĪDZĪBA – apdrošinājuma summa, tās daļa vai cita par apdrošināšanas gadījumu izmaksājamā summa vai nodrošināmie pakalpojumi atbilstoši apdrošināšanas līgumam.
APDROŠINĀŠANAS POLISE – dokuments, kas apliecina ceļojuma apdrošināšanas līguma noslēgšanu un ietver apdrošināšanas līguma noteikumus, kā arī visus šā līguma grozījumus un papildinājumus, par kuriem apdrošinātājs un apdrošinājuma ņēmējs ir vienojušies apdrošināšanas līguma darbības laikā.
APDROŠINĀŠANAS LĪGUMS – apdrošinātāja un apdrošinājuma ņēmēja vienošanās, saskaņā ar kuru apdrošinājuma ņēmējs uzņemas saistības maksāt apdrošināšanas prēmiju līgumā noteiktajā veidā, termiņos un apmērā, kā arī izpildīt citas līgumā noteiktās saistības, savukārt apdrošinātājs uzņemas saistības, iestājoties ceļojuma apdrošināšanas gadījumam, izmaksāt līgumā norādītajai personai apdrošināšanas atlīdzību atbilstoši apdrošināšanas līgumam.
APDROŠINĀŠANAS GADĪJUMS – ar apdrošināto risku cēloņsakarīgi saistīts notikums, kuram iestājoties paredzēta ceļojuma apdrošināšanas atlīdzības izmaksa atbilstoši apdrošināšanas līgumam.
a) apdrošināšanā pret zaudējumiem un bojājumiem - mantiskas vērtības vai intereses;
b) civiltiesiskās atbildības apdrošināšanā - personas civiltiesiskā atbildība;
c) personu apdrošināšanā - personas dzīvība, veselība vai fiziskais stāvoklis.
APDROŠINĀŠANAS NOTEIKUMI – ceļojumu apdrošināšanas noteikumi, kas ir apdrošināšanas līguma neatņemama sastāvdaļa.
APDROŠINĀŠANAS PIETEIKUMS - apdrošinātāja noteikts dokuments, kuru apdrošinājuma ņēmējs iesniedz apdrošinātājam, lai informētu to par apdrošināšanas objektu, faktiem un apstākļiem, kas nepieciešami apdrošinātā riska novērtēšanai.
APDROŠINĀTĀ PAŠRISKS (EKSCESS)  – naudas izteiksmē vai procentos izteikta daļa no polisē norādītās apdrošināšanas atlīdzības apmēra, kas apdrošināšanas līgumā noteiktajos gadījumos tiek atskaitīta no apdrošināšanas atlīdzības un apdrošinātājs to neatlīdzina.
APDROŠINĀTAIS RISKS – ceļojuma apdrošināšanas polisē paredzētais no apdrošinātā gribas neatkarīgs notikums, kura iestāšanās iespējama nākotnē.
ĀRZEMES – valstis, kas atrodas aiz mītnes zemes robežām.
ĀRVALSTS – cita valsts.
ATBILDĪBAS LIMITS - civiltiesiskās atbildības apdrošināšanā izmaksājamā maksimālā naudas summa.
BAGĀŽA - Apdrošinātā personīgās mantas - čemodāni, rokas somas, ceļa somas, kas apdrošinātajam ir līdzi ārzemju braucienā un ir nodotas pārvadājuma transporta organizācijas atbildībā.
BAGĀŽAS NOZAUDĒŠANA, BOJĀŠANA VAI AIZKAVĒŠANA – pārvadātāja vai tiesībsargājošo iestāžu dokumentāri apstiprināta pārvadājamo mantu nozaudēšana.
CIVILTIESISKĀS ATBILDĪBAS APDROŠINĀŠANA - apdrošināšana, kad tiek apdrošināta personas civiltiesiskā atbildība par tās darbības vai bezdarbības rezultātā radītajiem zaudējumiem trešajai personai.
DAUDZREIZĒJO BRAUCIENU APDROŠINĀŠANA - apdrošinātā atrašanās laiks ārzemes viena brauciena ietvaros no 1 (vienai) līdz 28 (divdesmit astoņām) dienām, nepārsniedzot polisē norādīto kopējo dienu skaitu, ja līgumā nav atrunāts savādāk.
HRONISKA SLIMĪBA – slimība, ar kuru apdrošinātā persona slimo ilgstoši, mainoties veselības uzlabošanās un pasliktināšanās periodiem.
JURIDISKIE IZDEVUMI - visi izdevumi, izmaksas un honorāri, kas nepieciešami prasības izmeklēšanai un nokārtošanai.
KOPAPDROŠINĀŠANA - vairāku apdrošinātāju vienošanās apdrošināt vienu un to pašu apdrošināšanas objektu viena apdrošināšanas līguma ietvaros.
LABUMA GUVĒJS – fiziska vai juridiska persona, kas saņems apdrošināšanas atlīdzību atbilstoši apdrošināšanas līgumam apdrošinātā nāves gadījumā saskaņā ar Latvijas Republikas publiskajiem tiesību aktiem un apdrošināšanas līgumu.
LIMITS – saskaņā ar izvēlēto ceļojuma apdrošināšanas programmu katram apdrošinātam riskam noteikta naudas summa, kuras ietvaros, iestājoties apdrošināšanas gadījumam, tiek segti izvēlētas programmas paredzētie izdevumi.
MEDICĪNISKĀ EVAKUĀCIJA - medicīniski pamatota un apdrošinātāja apstiprināta apdrošinātās personas transportēšana uz mītnes zemi.
MEDICĪNISKIE IZDEVUMI - izdevumi par medicīniskiem un ārstēšanas pakalpojumiem, kurus apdrošinātajam sniedzis kvalificēts ārsts ārpus pastāvīgās dzīves vietas svešā valstī, ar nosacījumu, ka   šie izdevumi nav bijuši plānoti un radušies sakara ar steidzīgas medicīniskās palīdzības sniegšanu, personai pēkšņi saslimstot vai pēc nelaimes gadījuma.
MINIMUM CONNECTION TIME - katras starptautiskas lidostas prasība attiecībā uz minimālo avio reisu pienākšanas un atiešanas laika starpību, kas ir jāievēro pie aviobiļešu rezervācijas un iegādes.
MĪTNES ZEME – apdrošinātās personas pastāvīgas dzīvesvietas valsts, un/vai valsts, kura ir izsniegusi pilsonību vai pastāvīgās vai termiņuzturēšanās atļauju.
NĀVE NELAIMES GADĪJUMA REZULTĀTĀ - nelaimes gadījums, kura rezultātā cietušais ir miris notikuma vietā vai 12 (divpadsmit) mēnešu laikā pēc nelaimes gadījuma, ja nāve iestājas cēloņsakarībā ar gūto traumu.
NEATLIEKAMĀ PALĪDZĪBA - medicīniskā palīdzība, bez kuras apdrošinātā dzīvība un veselība acīmredzami ir apdraudēta.
NELAIMES GADĪJUMA TRAUMA - cilvēka organisma pēkšņs savainojums, kas noticis īsā laika posmā.
NELAIMES GADĪJUMS - ir notikums, kura rezultātā apdrošinātās personas veselībai pret tās gribu tiek nodarīts kaitējums, kas ir ārējo spēku pēkšņas iedarbības rezultāts, un kas noticis apdrošināšanas līguma darbības  laikā, un izraisījis apdrošinātās personas veselības kaitējumu vai nāvi.
PERSONU APDROŠINĀŠANA - personas dzīvības, veselības vai fiziskā stāvokļa apdrošināšana.
PĒKŠŅA SASLIMŠANA - negaidīta apdrošinātās personas organisma stāvokļa pasliktināšanās, kas draud viņa veselībai, dzīvībai, traucē turpināt ceļojumu un sakarā ar kuru vajadzīga steidzīga palīdzība.
PROGRAMMA – apdrošināšanas risku un citu apdrošināšanas līguma nosacījumu kopums saskaņā ar kuriem tiek noslēgts apdrošināšanas līgums un tiek veikta apdrošināšanas atlīdzības izmaksa.
RADINIEKI - tēvs, māte, bērns, likumīgs laulātais, brālis, māsa.
REPATRIĀCIJA - apdrošinātāja apstiprināta apdrošinātās personas mirstīgo atlieku transportēšana uz mītnes zemi.
SERVISA KOMPĀNIJA – apdrošinātāja norādīts pārstāvis (organizācija), kura apdrošinātāja vārdā ir tiesīga pārstāvēt apdrošinātāju  attiecībās ar apdrošināto (apdrošinājuma ņēmēju) iespējamā apdrošināšanas gadījuma noregulēšanā (medicīniskās palīdzības koordinēšana, informācijas par notikušo reģistrēšana, konsultāciju sniegšana, u.c. atbilstoši noteikumiem). Servisa kompānijas nosaukums, tālruņi, adrese un cita nepieciešamā informācija norādīta uz apdrošināšanas polises vai tas papildinājumos.
VIENREIZĒJS BRAUCIENS – apdrošināts brauciens uz ārzemēm apdrošināšanas polises darbības termiņa ietvaros.
TARUFA LIKMES - bruto likmes naudas izteiksmē vai procentos no noteiktas apdrošinājuma summas gadā vai citā laika posmā. Tarifs atbilst cenām, par kurām sniedz ceļojuma apdrošināšanas pakalpojumus saskaņā ar noslēgtajiem apdrošināšanas līgumiem.
ZAUDĒJUMI - Trešajai personai nodarītie materiālie zaudējumi.
Visas tiesības aizsargātas © 2010 CelojumuApdrosinasana.lv